"ஆன் ரைட்டிங்: எ மெம்மோர் ஆப் த க்ராஃப்ட்" என்ற தனது சுய வரலாறுப் புத்தகத்தில் மெம்மோர் பகுதியை 1999 ஆம் ஆண்டின் கோடை காலத்தில் எழுதி முடித்தார், எங்கு அல்லது எவ்வாறு எழுதுவது என்பதில் உறுதியாக இல்லாத காரணத்தால் பதினெட்டு மாதங்கள் புத்தகத்தை எழுதுவதை நிறுத்தி வைத்தார்.

மைனேவின் லோவல் என்ற இடத்தில் உள்ள 5 ஆம் தெருவில் ஜூன் 19 ஆம் தேதி 4.30 மணியளவில் ஒரு புத்தகத்தை படித்துக் கொண்டு நடந்து கொண்டிருந்தார். கட்டுப்பாட்டில் அடங்காத ஒரு நாய் தனது சிறிய வண்டியின் பின்புறம் வருவதைக் கண்ட ஓட்டுனர் ப்ரையன் ஸ்மித் என்பவர் தனது கவனத்தைத் திருப்பி கிங் மீது மோதினார். இந்தச் சம்பவத்தில் கிங் தான் நின்றிருந்த 5 ஆவது தெருவின் நடைபாதையிலிருந்து 14 அடி தூரம் தூக்கி வீசப்பட்டு மயக்க நிலையில் விழுந்தார். ஆக்ஸ்போர்ட் மாவட்ட சார்பு அதிகாரி மாட் பேக்கர் என்பவரின் கருத்துப்படி, வண்டி கிங்கின் பின்புறம் இடித்து இருக்க வேண்டும். மேலும் இந்தச் சம்பவத்தை நேரில் பார்த்த சில நபர்கள், ஒட்டுனர் வேகமாகவோ அல்லது கவனக்குறைவாகவோ ஓட்டவில்லை என்றும் கூறினர்.

விபத்து பற்றி தனது குடும்பதாருக்கு தெரிவிக்க தொலைபேசி எண்னை அதிகாரிகளிடம் அளிக்கும் அளவிற்கு உணர்வுடன் கிங் இருந்துள்ளார். ஆனால் அதிகமான வலியுடன் இருந்து இருக்கிறார். முதலில் ப்ரிக்டனில் உள்ள வடக்கு கும்பர்லேண்ட் மருத்துவமனைக்கு கொண்டு செல்லப்பட்டார். அங்கிருந்து உலங்கு வானூர்தி மூலம் லீவிஸ்டன் நகரில் உள்ள சென்டரல் மைனே மருத்துவ நிலையத்திற்கு மாற்றப்பட்டார். விபத்தில் ஏற்பட்ட காயங்கள்-வலது நுரையீரலில் அடி, வலது காலில் பல்வேறு எலும்பு முறிவுகள், உச்சந்தலையில் கீரல் மற்றும் உடைந்த இடுப்பு இவற்றால் ஜூலை 9 ஆம் தேதி வரை CMMC இல் இருந்தார். பத்து தினங்களில் ஐந்து அறுவை சிகிச்சைகள் செய்த நிலையில் உடற்பயிற்சியும் ஊட்ட உணவு சிகிச்சையும் மேற்கொள்ளப்பட்டது. "ஆன் ரைட்டிங்" என்ற தனது சுய வரலாற்றை ஜூலையில் மீண்டும் எழுத ஆரம்பித்தார். தனது இடுப்பு நொறுங்கிய நிலையில் இவரால் நாற்பது நிமிடங்கள் மட்டுமே உட்காந்திருக்க இயலும், அதற்கு பின்பு வலி அதிகமாக இருக்கும். பொறுக்க இயலாத நிலைக்கு இது மாறியது.

இபே என்ற ஏல நிறுவனத்தில் ஸ்மித்தின் சிறிய வண்டி செல்வதற்கு முன்பு கிங்கின் வழக்கறிஞர் மற்றும் இரண்டு நபர்கள் அதை 1,500 டாலருக்கு வாங்கினர். தன்னை இடித்த சிறிய வண்டியை அடிப்பந்தாட்ட மட்டையால் பலமாக அடித்தப் பின்னர் அந்த வண்டி ஜங்க்யார்ட் என்ற இடத்தில் நொறுக்கப்பட்டது. "ஃப்ரஸ் ஏர்ஸ்" என்ற நிகழ்ச்சியில் டெர்ரி க்ராஸ் என்பவருக்கு அளித்த பேட்டியின் போது தன்னைக் காயப்படுத்திய அந்த வாகனத்தை சம்மட்டியால் அடித்து முழுவதும் நொறுக்க வேண்டும் என்று நினைத்ததாகக் கூறினார்.

"டார்க் டவர்" தொடரின் கடைசி நாவல் பகுதியில் இந்த விபத்தைப் பற்றி புதினக் கணக்கை எழுதினார். கிங் மற்றும் ஸ்மித் இடையே நடைபெற்ற உரையாடல், மருத்துவ சிகிச்சையை கிங் எதிர்பார்த்து இருந்த தருணங்கள், மேலும் அவருக்கு ஏற்பட்ட காயங்கள் பற்றிய விவரங்களும் விளக்கமாக இந்தப் புத்தகத்தில் குறிப்பிடப்பட்டு இருந்தன.

இந்த விபத்தில் நுரையீரலில் ஏற்பட்ட காயம் காரணமாக இரண்டு வருடங்கள் கழித்து கிங் கடுமையான நுரையீரல் அழற்சியால் பாதிக்கப்பட்டார். இந்த நேரத்தில் தபிதா கிங் இவரது ஸ்டூடியோவை மறு வடிவமைப்பு செய்யும் வேலைகளில் இருந்தார். இந்த இடத்திற்கு கிங் வந்த போது தனது புத்தகங்கள் மற்றும் உடைமைகள் வேறு இடத்திற்கு மாற்றப்பட்டு இருந்தன, தான் இறந்த பிறகு ஸ்டூடியோ எவ்வாறு இருக்குமோ அந்த நிலையில் தனது ஸ்டூடியோவைப் கிங் பார்த்தார். இந்த நிகழ்வு "லிசே'ஸ் ஸ்டோரி" என்ற நாவலை எழுத விதையாக அமைந்தது.

தனக்கு ஏற்பட்ட காயங்கள் காரணத்தால் நீண்ட நேரம் அமர்ந்து இருக்க வேண்டி உள்ளதால் தாங்குதிறன் மற்றும் தொந்தரவான நிலையில் மிகவும் விரக்தி அடைந்துள்ள நிலையில் இருப்பதாலும் 2002 ஆம் ஆண்டு முதல் கதைகள் எழுதுவதை நிறுத்தப் போவதாக கிங் அறிவித்தார். எழுதுவதை மீண்டும் தொடங்கினார், அவரது வலைத்தளத்தில் இதைப் பற்றி அவர் குறிப்பிட்டு இருந்தது:

"நான் எழுதுகிறேன் ஆனால் முன்பு இருந்ததை விட குறைவான வேகத்தில் மேலும் சில சிறப்பான கூறுகளுடன் எழுத வந்துள்ளேன், இதை முழுமையான விதத்தில் வெளியிட விரும்புகிறேன் ஏனெனில் ஆக்கமுறை செயல்முறையில் இது தான் இறுதி நடவடிக்கை என்று நினைக்கிறேன். வெளியிட்டால் மக்கள் இதைப் படிப்பார்கள் அவர்களிடம் இருந்து கருத்துக்களைப் பெற முடியும், மேலும் கதைகளைப் பற்றி மக்கள் மற்றவருடன் பேசுவர் மற்றும் எழுத்தாளருடனும் பேசுவர், ஆனால் எனது உருவாக்கத்தின் சக்தி பல ஆண்டுகளாகக் குறைந்து வருகிறது இனி இவ்வாறு தான் இருக்கும்."

மனித நேயம்
தாக்கங்கள்
கார் விபத்து மற்றும் ஓய்வு பெறும் எண்ணம்
குடும்ப வாழ்க்கை